Kauppakeskus Tuulonen

Kauppakeskus Tuulonen on kauppakeskus Hämeenlinnassa entisen Tuuloksen kunnan alueella, valtateiden 10 ja 12 risteyksessä. Hämeenlinnasta on Tuuloseen 26 kilometriä, Lahdesta 47 kilometriä ja Tampereelta 79 kilometriä.
Kauppakeskus Tuulosen suunnittelussa on käytetty perinteisiä materiaaleja modernilla tavalla. Tuulosta on luonnehdittu ”kauppakyläksi”..
Kauppakeskus Tuulonen koostuu kahdesta osasta. Niin sanottu vanha osa (noin 6000 neliömetriä) on perustettu vuonna 2004, ja sen omistaa kiinteistöosakeyhtiö KOY Tuuloksen kauppakeskus. Uusi laajennusosa (15 000 neliömetriä) valmistui vuonna 2008.
Kauppakeskuksen kävijämäärä oli vuonna 2010 1,2 miljoonaa ja vuonna 2011 2 miljoonaa. Nykyisin kävijöitä arvioidaan olevan noin 2 miljoonaa. Kauppakeskus Tuulosen arvioitu vuosittainen myynti on noin 50-60 miljoonaa euroa. Hämeenlinnan talousalueella on noin 67 500 asukasta, joten se on tärkeä kohderyhmä Kauppakeskus Tuuloselle. Viikkotasolla Kauppakeskus Tuulosessa käy asiakkaita Hämeenlinnan–Hattulan alueelta 2 % ja kuukausitasolla 8 %.
Liikkeet.
Kauppakeskuksessa on tällä hetkellä 60 liikettä, Nesteen liikenneasemat, kuusi ravintolaa, hotelli, jossa on noin 40 vuodepaikkaa, Abc-Ketjun autopesula ja kylmäasema, lasten leikkipaikkoja, apteekki, pankkeja, posti sekä kauneus-/hyvinvointikeskus. Lisäksi siellä on kaupungin, metsänhoitoyhdistyksen sekä poliisin tiloja. Maksuttomia pysäköintitiloja löytyy yhteensä noin tuhat. Lisäksi alueella on Caravan-pysäköintialue. Nesteen lisäksi ankkuri-/avainyrityksiä ovat Tokmanni, S-Market ja Voglia. Liikkeet kuuluvat Kauppakeskus Tuulosen kauppiasyhdistys Ry:hyn. Ennen Tuulosessa oli suomalainen Punnitse &amp; Säästä (pähkinöitä ja kuivahedelmiä myyvä kauppa), Scanburger, vaateliike Seppälä, eläintarvikeliike Musti ja Mirri, Säästöpankin konttori (konttorissa oli myös Sp-Koti palvelut), Herkkumaan tehtaanmyymälä S-marketin yhteydessä sekä Laatuoutlet.
Ensimmäinen kerros.
Ateljee Antti Into Virtanen, Eräkolmio metsästystarvikeliike, Etelä-Hämeen Osuuspankki, Hesburger Tuulos, Kotipizza Tuulos, Hiushuone Freesia, Hämeen Energiapalvelu, Muoti Tuulonen, Butik P, Kahvila Laurell, Kokous- ja saunatila, Kukkakimara, Pop Up Tuulonen, Löytötavarapiste, Lammin Sahti, Putkimaja Oy, leikkipaikka, LähiTapiola, Neste Tuulos, Onur Pizzeria-kebab, Pohjola-vakuutus, Rakennusliike Aalto, Sipen Saluuna, Sirin Lounasravintola, S-market Tuulos, Tokmanni, Tuuloksen apteekki, Tuulosen Hyvinvointikeskus, fitness-studio, kauneus- ja jalkahoitola ja Voglia.
Näyttelytilassa on harvinainen entisöity maanpuolustuskorkeakoulun sotamuseon Douglas DC-2 "Hanssin-Jukka". Tuulosessa on näytteillä myös yhdysvaltalainen taksiauto, tiettävästi maailman ainut entisöity vuoden 1948 Checker A2. Käytettyjä yhdysvaltalaisia Checker-autoja tuotiin Suomeen valuuttasäännöstelyn oloissa käytettyinä toisen maailmansodan jälkeen. 
Toisessa näyttelytilassa on "Vapautemme hinta"-näyttelyn sisätila, missä on toisesta maailmansodasta ja sotakorvauksista kertovia kirjoja ja valokuvia. "Vapautemme hintaan" kuuluu myös ulkona oleva veistos.
Toinen kerros.
Hotel Tuulonen, Koskitukku, Kaupungin kokoustila, Metsänhoitoyhdistys Kanta-Häme ry
Ulkona.
Vapautemme hinta -muistomerkki (näyttelytila sisällä), Caravan pysäköintialue, Lammin Betonin esittelytila, ABC-Ketjun autopesula ja liikenneasema. 
Lentokoneista ulkona valtatie 12:n varrella ovat Mikojan-Gurevitš MiG-21 , mikä oli Suomen ilmavoimien käytössä tunnuksella MG-124 ja Saab J35 Draken, DK-247 Pihalla nurmikolla on myös Mil Mi-8P HS-6 -helikopteri.